На основу члана 27. става 10. и става 11, члана 28. става 2, члана 30, члана 29. става 1, а у вези са ставом 4. Закона о јавној својини и члана 40. Статута Општине Чајетина (,,Службени лист Општине Чајетина“ број 2/2019), Скупштина општине Чајетина, на седници одржаној дана 04. маја 2023. године, доноси

**О Д Л У К У О ПРИБАВЉАЊУ И ОТУЂЕЊУ НЕПОКРЕТНОСТИ- ЗЕМЉИШТА, ПУТЕМ РАЗМЕНЕ НЕПОСРЕДНОМ ПОГОДБОМ**

 **1. ШКОДРИЋ МИТРУ, из Шљивовице, Улица бб, ШКОДРИЋ ЗЛАТОМИРУ, из Шљивовице, Улица бб и ШКОДРИЋ ИЛИЈИ, из Чајетине, Улица Јована Дучића број 17, ОТУЂУЈЕ СЕ непосредном погодбом непокретност- земљиште у јавној својини Општине Чајетина** и то:

 **-катастарска парцела број 5069/7 КО Шљивовица, у површини од 614 м2,** уписану у лист непокретности **број 279,** на којој право јавне својине има Општина Чајетина

 - **катастарску парцелу број 5069/9 КО Шљивовица, у површини од 337 м2,** уписану у лист непокретности **број 279,** на којој право јавне својине има Општина Чајетина

 2. **ШКОДРИЋ МИЛАНУ, из Шљивовице, Улица бб, ОТУЂУЈЕ СЕ непосредном погодбом непокретност- земљиште у јавној својини Општине Чајетина** и то:

 **-катастарска парцела број 5069/8 КО Шљивовица, у површини од 1871 м2,** уписану у лист непокретности **број 279,** на којој право јавне својине има Општина Чајетина

 3. У замену за отуђене непокретности-катастарске парцеле број 5069/7 и 5069/9 обе КО Шљивовица, **ПРИБАВЉАЈУ СЕ непосредном погодбом путем размене,** у јавну својину Општине Чајетина непокретности-катастарске парцела број 4172/5 и 4172/10 обе КО Шљивовица, уписане у лист непокретности број 895, на којима право сусвојине имају Шкодрић Златомир, Шкодрић Илија и Шкодрић Митар.

 4. У замену за отуђену непокретност-катастарску парцелу број 5069/8 КО Шљивовица, **ПРИБАВЉАЈУ СЕ непосредном погодбом путем размене,** у јавну својину Општине Чајетина непокретност-катастарска парцела број 4172/8 КО Шљивовица, уписана у лист непокретности број 894, на којима право својине има Шкодрић Милан. **Тржишна вредност** поменутих непокретности-катастарских парцеле број 4172/10 и 4172/5 обе КО Шљивовица у сусвојини Шкодрић Златомир, Шкодрић Илија и Шкодрић Митар, кат. парцеле број 4172/8 КО Шљивовица у својини Шкодрић Миланаи кат. парцеле број 5069/7, 5069/8 и 5069/9 све КО Шљивовица у јавној својини Општине Чајетина, утврђена је на основу процене Министарства финансија-Одељење за контролу издвојених активности великих локација Ужице број 100-464-08-00100/2023-0000 од 28.04.2023. године, којом је утврђина једнака тржишна вредност предметних кат. парцела у износу од 390,00 РСД/м2 , тако да вредност кат. парцела предвиђених за размену, број 5069/7 и 5069/9 обе КО Шљивовица у јавној својини Општине Чајетина износи 370.890,00 динара, кат. парцела бро 4172/10 и 4172/5 обе КО Шљивовица у сусвојини Шкодрић Златомира, Шкодрић Илије и Шкодрић Митара износи 370.890,00 динара, вредност кат. парцеле број 5069/8 КО Шљивовица у јавној својини Општине Чајетина износи 729.690,00 динара као и вредност кат. парцеле број 4172/8 КО Шљивовица у својини Шкодрић Милана која износи 729.690,00 динара .

 5. Како је проценом Министарства финансија-Одељење за контролу издвојених активности великих локација Ужице број 100-464-08-00100/2023-000 од 28.04.2023. године утврђена једнака вредност земљишта за предметне кат. парцеле и како су њихове површине једнаке, предметна размена ће се извршити без накнаде.

 6. На основу ове одлуке, закључиће се уговор о размени непокретности- земљишта, између Општине Чајетина, са једне стране, и Шкодрић Златомира, Шкодрић Илије и Шкодрић Митра, са друге стране, као и између Општине Чајетина са једне стране и Шкодрић Милана , са друге стране, у року од 30 дана од дана ступања ове одлуке на правну снагу.

 7. Овлашћује се председник Општине Чајетина, Милан Стаматовић, да у име и за рачун Општине Чајетина, закључи уговор из става 6. изреке ове одлуке.

 8. Уговор из става 6. изреке ове одлуке, оверава се код надлежног јавног бележника, а трошкове овере сносиће Општине Чајетина.

 9. Ова одлука ступа на правну снагу осмог дана од дана објављивања у Службеном листу Општине Чајетина.

***О б р а з л о ж е њ е***

Одељењу за урбанизам и имовинскоправне послове Општинске управе Општине Чајетина, дана 13. маја 2021. године, обратили су се Шкодрић Златомира, Шкодрић Илије, Шкодрић Митра и Шкодрић Милан, захтевом за укидање пута и успостављање истог по траси која се фактички користи, истичући у истом да су увидом на Гео Србију установио да део некатегорисаног пута број 5069/1 КО Шљивовица прелази преко њихових парцела, а да исти не постој онако како је уцртан већ асфалтни пут фактички на терену прелази преко њихових парцела.

 Поступајући по наведеном захтеву, утврђено је следеће чињенично стање.

 Општина Чајетина је носилац права јавне својине на непокретностима-осталом земљишти, означеним као катастарске парцеле број 5069/7 КО Шљивовица, површине 614 м2, уписана у Лист непокретности број 279 КО Чајетина, катастарске парцеле број 5069/8 КО Шљивовица, површине 1871 м2, уписана у Лист непокретности број 279 КО Шљивовица и катастарске парцеле број 5069/9 КО Шљивовица, површине 337 м2, уписана у Лист непокретности број 279 КО Шљивовица.

 Увидом у лист непокретности утврђено је да су Шкодрић Златомир, Шкодрић Илија и Шкодрић Митар сувласници непокретности-пољопривредног земљишта означених као катастарске парцеле број 4172/5 КО Шљивовица, површине 337м2, уписана у Лист непокретности број 895 КО Шљивовица и катастарске парцеле број 4172/10 КО Шљивовица, површине 614 м2, уписана у Лист непокретности број 895 КО Чајетина.

 Увидом у лист непокретности утврђено је да је Шкодрић Милан власник непокретности-пољопривредног земљишта означених као катастарске парцеле број 4172/8 КО Шљивовица, површине 1871м2, уписана у Лист непокретности број 894 КО Шљивовица

 На усменој расправи одржаној 16. јануара 2023. године, сувласници непокретности преко које фактички прелази асфалтни пут Златомир Шкодрић, Илија Шкодрић, Митар Шкодрић и Милан Шкодрић придружили су се захтеву који је поднео Дејан Шкодрић и сагласили се са Елаборатом геодетских радова израђеним од стране Геодетско правне агенције „Меридијан“ и предлогом за измештање трасе пута, односно укидање дела трасе пута и испостављања трасе по фактичком стању на терену, са предметном разменом и Елаборатом геодетских радова сагласио је се и општински правобранилац.

 Како је у катастру непокретности Чајетина укинуто својство некатегорисаног пута, извршена је и реализација предметног Елабората геодетских радова и настале су наведене кат. парцеле које су предмет размене.

 Потврдом Пореске управе-Одељења за контролу издвојених активности великих локација у Ужицу број 100-464-08-00100/2023-0000 од 28.04.2023. године, утврђена је тржишна вредност поменуте непокретности катастарских парцела број 1472/5, 4172/8, 4172/10, 5069/7, 5069/8 и 5069/9 све КО Шљивовица, у износу од 390,00 РСД/м2. Укупна вредност отуђеног земљишта и прибављеног земљишта у јавну својину Општине Чајетина, на основу Потврде Пореске управе-Одељења за контролу издвојених активности великих локација у Ужицу једнаке је вредности, тако да ће се предметна размена извршити без накнаде.

 Чланом 29. ставом 4. Закона о јавној својини, прописано је да се непокретне ствари могу прибавити у јавну својину или отуђити из јавне својине, непосредном погодбом, али не испод од стране надлежног органа процењене тржишне вредности непокретности-код отуђења, односно не изнад процењене тржишне вредности непокретности-код прибављања, ако то у конкретном случају представља једино могуће решење. Предлог акта односно акт о оваквом располагању мора да садржи образложење разлога из којих произлази постојање таквих околности. Како се у конкретном случају део пута који је катастарски предвиђен не користи као такав, већ је на терену фактички траса пута измештена, овом одлуком усаглашава фактичко и стање по катастру непокретности,.

 Чланом 20. ставом 1. тачка 10. Закона о локалној самоуправи, прописано је да се општина, као јединица локалне самоуправе, преко својих органа, на основу Устава и закона, стара о остваривању и заштити људских и мањинских права, родној равноправности и јавном информисању у општини.

 Чланом 97. ставом 1. Устава Републике Србије, предиђено је да се Република Србија између осталог, стара и о остваривању и заштити људских и мањинских права и слобода.

 Чланом 58. Устава Републике Србије, предвиђено је да се грађанима Републике Србије, јемчи право на мирно уживање својине и других имовинских права, на основу закона, и да право својине, може да буде одузето искључиво на основу јавног интереса, утврђеног законом, за накнаду,која не може да буде нижа од тржишне

 На основу напред наведеног, утврђено је да се овом разменом остварује јавни интерес, тачније да су испуњени сви услови из члана 29. и 30. Закона о јавној својини, члана 20. става 1. тачка 10. Закона о локалној самоуправи, члана 58. и члана 97. става 1. тачка 2. Устава Републике Србије, и одлучено је као у изреци овог решења.

**СКУПШТИНА ОПШТИНЕ ЧАЈЕТИНА**

**Број: 46-30/2021-02 од 04. маја 2023. године**

 **ПРЕДСЕДНИК**

**СКУПШТИНЕ ОПШТИНЕ,**

*Арсен Ђурић*